Her blir det sol i helgen
– Hovedbildet er at høytrykket nå trekker ser litt nordover noen dager. Dermed blir Øst- og Sørlandet liggende litt i den sørlige utkanten av høytrykks-området. Det gir en østlig vind og mer skyer her, sier statsmeteorolog Frode Hassel ved Meteorologisk Institutt i Bergen til VG. Sjekk: Skyfrie Norge sett fra verdensrommetDet blåser allerede fredag ganske friskt nordøstlig vind på Sørlandet, og dette ser ut til å fortsette med vindstyrke opp til stiv kuling gjennom helgen, også med noe regn over sørlandsbyene.iPhone/iPad, Android ... eller sjekk pent.no – Høytrykket vil imidlertid vende tilbake til Sør-Norge ut i neste uke, men fram til mandag vil vi ha en slik situasjon at det sørligste Norge ligger i en østlig vind som gir skyet vær, sier Hassel.Slik er hans helgevarsel: Vestlandet: Lørdag østlig vind og pent vær, temperaturer opp til 12-15 grader på dagtid, likevel mulighet for nattefrost lokalt. Søndag mer østlig bris, noe mer skyet sør for Bergen, mulighet for spredt regn i sørlige Rogaland. 10-12 grader. Sørlandet: Lørdag nordøstlig kuling på kysten, litt skyet, temperatur 8-10 grader Søndag forbigående stiv kulig fra nordøst, en del regn på kysten, rundt 10 grader. Østlandet: Lørdag oppholdsvær og perioder med sol. Liten kuling fra østlig retning på kysten - altså ytre Oslofjord. 10-12 grader. Søndag blir bra nord på Østlandet, men litt regn i sør. Nokså skyet dag mange steder. Rundt 10 grader. Midt-Norge: Lørdag sol og mye pent vær, men noe vind - frisk bris. 12-15 grader. Søndag kan både Møre og Romsdal og Trøndelag få en strålende dag med 8-10 grader - stort sett pent vær. Nordland: Lørdag pent vær, lokal morgentåke. Bodø kan komme opp i 9-10 grader. Søndag blir noe skyet på kysten, men ellers mye sol. Troms: Lørdag noe skyer på kysten, og morgentåke, men ganske pent vær gjennom dagen. Temperatur rundt 8 grader. Søndag noe skyer på kysten, ellers mye sol. 6-7 grader. Finnmark: Ligger mot den nordlige utkanten av høytrykket, og får litt mer grått vær enn landet lenger sør. Pålandsvind fra vestlig retning på kysten. Søndag noe skyer på kysten, ellers sol. 5-6 grader.
Det sterke høytrykket som har gitt oss flott høstvær i en uke, trekker nå litt nordover - til glede for både trøndere og nesten hele Nord-Norge.